Jul i Valhall

***Jul i Valhall*** er en dansk julekalender som gikk på dansk TV 2 i 2005. Serien er rettet mot barn og bygger på Norrøn mytologi.

Den ble i Norge vist på TV 2 i 2006.

## Handlingsreferat
Historien begynner med at Sofie (spilt av Laura Buhl) blir fortalt av sin alenemor Tove (spilt av Ann Eleonora Jørgensen) at de må flytte til Singapore innen slutten av desember, på grunn av jobben hennes, og for hennes nye sjef Mr. Tong. Frem til flyttingen må de bo hos Ragnhild, moren til Tove og Sofies bestemor, frem til de skal flytte til Singapore fordi Tove allerede har solgt deres egen leilighet. Sofie er dyster fordi hun ikke ønsker å flytte til Singapore, og fordi hun flere ganger har måttet flytte rundt i verden på grunn av Toves jobb. Når de kommer til Ragnhilds hjem på en høyde kalt «Lokis Hill» oppdager de at loftet blir leid ut til en mann ved navn Asbjørn (spilt av Troels Lyby) som er alenefar. Han har to barn som heter Jonas (spilt av Lukas Thorsteinsson) og Emma. Sofie og Jonas blir veldig fort nære venner, Men Tove og Asbjørn har flere problemer og fiendskap mellom hverandre, fordi personlighetene deres er veldig forskjellige.

Tove har en stor kjærlighet til teknologi og næringsliv, samtidig som Asbjørn setter veldig stor pris på naturen og dager med fysisk arbeid utendørs. Mens de ofte krangler om forskjellene i ideologiene deres, krangler de også om småting; for eksempel hvilken side av rommet de mener at en kurv med ved skal stå. Men i løpet av TV-serien øker tiltrekningen mellom dem, og de blir gradvis forelsket i hverandre. Sofie utforsker Loke's Hill, hvor hun oppdager en gammel dysse omgitt av en ring av megalitter på toppen av bakken. Hun sparker ved et uhell en liten stein inn i dyssen, og etterpå hører hun merkelige metalliske lyder inne fra hulen. Forskrekket løper hun tilbake til Ragnhilds hjem. Over middag den kvelden spør Sofie bestemoren hvorfor området egentlig heter «Lokis Hill». Ragnhild forteller barna at det er fordi legendene sier at den gamle bakken i nærheten av eiendommen er stedet hvor den norrøne guden Loke fremdeles sitter lenket fast. Den kvelden, før hun legger seg, titter Sofie ut et vindu og legger merke til en gul glød som kommer fra toppen av Loke's Hill.

Jonas og Emma går på skolen dagen etter. Men Sofie later som hun har blitt syk slik at hun kan bli hjemme, og kan utforske litt mer. Hun lykkes med å narre Tove, som lar henne bli hjemme. Så går Sofie tilbake til dolmen hun fant, og kryper inn. Inne ser hun en stor stein-slange som dekorerer veggen, og midt i hulen ser hun en mann med langt hår og skjegg lenket fast. Han sover tilsynelatende, øynene hans er lukket og han snorker. Men han våkner plutselig, og blir overrasket over å se en person. Han presenterer seg selv som den norrøne guden Loke, og ber Sofie om å løslate ham. Sofie blir redd og løper hjem igjen, mens Loke roper etter henne for å få henne til å komme tilbake. Når Jonas kommer hjem fra skolen, merker han at Sofie har gjørme på klærne, og forstår at hun har vært ute og lekt - i stedet for å ligge syk inne. Dagen etter drar Sofie tilbake til dolmen, for å se Loke igjen. Loke tilbyr å gi henne muligheten til å fortrylle andre. Sofie ønsker seg en trolldom for å helbrede Emmas syke kanin. Sofie løsner en av Lokis armer, og han lager en trolldom til henne - og kaninen blir helbredet.

Men Jonas oppdager dette, og blir nysgjerrig på hvor Sofie egentlig har vært. Han konfronterer henne, og hun forteller ham om Loke. De samler sammen noen varer for å bringe til Loke, inkludert en barberhøvel, litt herreundertøy (begge tilhørende Asbjørn) og noen sakser. Dagen etter tar Sofie med seg Jonas for å møte Loke, og Jonas hjelper Loke med å barbere ansiktet hans. Sofie ønsker ikke å løsne noen av båndene som holder Loke fast, men Jonas lar seg friste av de magiske trolldommene Loke har å tilby. Så han vender tilbake senere, uten Sofie. Der lager Loke en trolldom til ham, som vil få faren hans til å ombestemme seg angående teknologi - slik at de endelig kan skaffe seg en TV, i bytte mot at Jonas frigjør Lokis andre arm. Lokis trolldom fungerer: Asbjørn kjøper umiddelbart en stor TV, og Jonas forteller Sofie om avtalen han gjorde med Loke.

Sofie innser at hun kunne få Loke til å lage en trolldom som ville hindre henne fra å måtte flytte til Singapore. Loke sier at dette ville være en enkel trollformel for ham å lage, men hun ville måtte løsne det siste båndet som holder ham fanget. Sofie begynner å gjøre dette, men bestemmer seg og løper tilbake til huset. Han går igjen til Loke uten at Sofie vet det, og forteller Loke at han er villig til å løsne ham i bytte mot trolldommen han hadde laget til Sofie. Imidlertid viser ikke Tove noen tegn til at hun skal fortsette å bo i Danmark, og viser dem et fotografi av hotellet i Singapore de skal bo ved. Sofie blir opprørt på Jonas, fordi han lot seg narre så lett. De to går tilbake for å se om Loke fremdeles er der, men det er han ikke. Mens de står der, begynner en tung snø å falle. Tilbake ved huset kommenterer Ragnhild at snøen er så tung at det nesten er som Fimbulvinter. Hun forteller barna at Fimbulwinter er er tegn på at Ragnarok snart kommer til å bryte løs, som hun beskriver som en kamp hvor alle mennesker, guder og kjemper kommer til å dø.

Men, legger hun til, dette kommer ikke før Loke har blitt frigjort fra lenkene sine. Dette gjør Jonas og Sofie veldig bekymret, fordi de vet at Loke virkelig har blitt frigjort. Sofie og Jonas forsøker å legge planer for hvordan de kan stoppe Loke, og dermed forhindre Ragnarok. De oppdager da en tunnel bak stein-slangen som fører dem til Åsgard. De spør de andre gudene om Loke, men ingen av dem ønsker å snakke om ham. Jonas og Sofie forteller ikke at Loke har unnsluppet. De tror at Loke kanskje gjemmer se i Hel, landet til gudinnen Hel. Der møter de Hel og Balder. Kort tid senere reiser imidlertid Loke til Utgard, for å bekrefte Ragnarok-planene med giganten Thrym. Gudene nekter å fortelle Sofie og Jonas hvordan de kan komme seg dit, men barna klarer å narre Heimdall til å fortelle dem hvordan de skal komme seg til Utgard.

De oppdager at Loke fremdeles trenger en siste ting, før han endelig kan starte Ragnarok. Gudene forteller dem at Loke ikke kan starte Ragnarok uten Fenrisulven. Sofie og Jonas finner ut at bestemorens hund, Snifer, faktisk er Fenris. De skynder seg hjem for å få tak i hunden. Men Loke kommer dit først, og han tar med seg Snifer før barna kommer hjem. Tilbake i Utgard bestemmer Thrym seg for at han ikke trenger Loke lenger, ettersom han allerede har Fenrisulven - og Fimbulvinteren er godt i gang. Han og Loke hadde opprinnelig blitt enige om at Loke skulle styre Asgard, og Thrym skulle styre Jotunheim. Thrym sier nå at han har tenkt å kontrollere både Asgard og Jotunheim selv. Loke bestemmer seg for at det ikke er verdt det å kjempe mot sin egen familie lenger, begynner å angre på å ha startet Ragnarok. Han flykter derfor til Midgard.

Tilbake til Midgard møtes Loke, Sofie og Jonas. De bestemmer seg for å samarbeide med hverandre, i håp om å stoppe Ragnarok. Jonas og Sofie oppdager at hvis en del av profetien til Ragnarok blir brutt eller forhindret, så kommer hele profetien til å mislykkes. Men hvis alle betingelsene i profetien blir oppfylt, kommer Ragnarok til å være ustoppelig. De bestemmer seg for at de skal få minst en av gudene til å tilgi Loke, fordi en av betingelsene i profetien er at ingen av gudene kommer til å tilgi ham. De forkler Loke som Sofies bestemor, og tar ham med seg til Asgard for å søke tilgivelse. Men alle gudene nekter å tilgi Loke. Odin kjenner lett igjen Loke gjennom forkledningen, og pågriper ham. Jonas og Sofie vender tilbake til Midgard. De er i ferd med å gi opp håpet, når de husker at en av gudene ikke var i Asgard: Balder. Tiden begynner å bli knapp, men de kommer seg til Hel og Balder sier at han gjerne vil tilgi Loke. Dermed unngås Ragnarok før noen av gudene blir skadet. Odin, etter å ha sett sin elskede sønn Balder tilgi Loke, går endelig med på å tilgi Loke han også.

Gudene feirer deretter julen sent, fordi Fimbulwinter hadde presset vintersolverv tilbake. Tilbake hjemme hos Ragnhild klarer ikke Sofie å nyte julemiddagen sin, fordi hun hele tiden tenker på flyttingen til Singapore. De hører en drosje komme utenfor huset, så Sofie og Tove går ut. Imidlertid er sjåføren faktisk Loke i forkledning. Loke bestemte seg for at han skyldte Sofie en tjeneste fordi hun hadde hjulpet ham, så han får Tove til å si opp jobben hennes - for å heller bli værende hos Asbjørn. Dermed slipper Sofie og Tove å reise til Singapore. Jonas og Sofie gleder seg for at de kan fortsette å være venner, og Asbjørn er glad for at Tove blir værende hos ham.

## Roller

* **Sofie** er julekalenderens kvinnelige hovedperson. Hun er 12 år gammel og bor alene sammen med sin mor, Tove, i København. Hennes far hører vi ikke noe om.
* **Jonas** er den mannlige hovedpersonen. Han er 13 år gammel og bor i huset sammen med sin far Asbjørn, sin lillesøster Emma, og husets eier Ragnhild.
* **Tove** er Sofies mor og et karrieremenneske. Hun arbeider som rasjonaliseringsekspert og det smitter tydelig av på hennes væremåte. I huset tar hun hurtig kontrollen og rasjonaliserer f.eks. vedkurven. Hun sees ofte arbeidende på computeren eller snakkende i telefon med sin sjef mr. Tong.
* **Asbjørn** er Jonas' far og Toves motsetning; Der hun står for effektivitet, står han for afslappethet. Han er en tilbakelent fyr, som har beina på jorden.
* **Emma** er Jonas' lillesøster. Hun sier den karakteristiske setningen "Skal vi spille peppernøtt?". Hun er primært sammen med Snifer og Ragnhild. Sistnevnte og Emma synger for øvrig en duet sammen.
* **Ragnhild** er Sofies bestemor. Hun er mor til Tove, men av væremåte er hun mere beslektet med Asbjørn.
* **Snifer** er Ragnhilds hund, av ubestemmelig rase. Grunnen til den merkelige stavemåten med kun en "F", er at Snifer til slutt viser seg å være Fenrisulven. Hvis man bytter litt om på bokstaverne, blir navnet til Fenris.
* Guden **[[Loke]]** er til å begynne med gode venner med Jonas og Sofie, da han med runestaver hjelper dem med å opfylle ønsker mot at de løsner de magiske lenkene han er bundet fast med. Men da han en dag er forsvunnet, uten å oppfylle et av ønskene, har han vist hvem han egentlig er; Han skal starte Ragnarok.
* Guden **[[Odin]]** er den kloke. Han er vis, men allikevel ikke så vis at han gjennomskuer at Sofie og Jonas har sluppet Loke løs. Men han avslører straks Loke, da Loke kler seg ut som Ragnhild. Odin viser dog en menneskelig side, da han til slutt tilgir Loke.
* Guden **[[Heimdall]]** er den vimsete litt dumme figur, som Sofie og Jonas ofte narrer. Dessuten er han litt af en reddhare; Under kampen om Ragnarok, flykter han i skjul.
* Guden **[[Tor]]** virker aggressiv under hele kalenderen. Han skal ha vilje sin, og får han ikke den, svinger han med hammeren.
* Guden **[[Balder]]** er nede i Hel, da Sofie og Jonas møter ham første gang. Fra første blikk viser Sofie en interesse for Balder, og den ser ut til å bli gjengjeldt. Balder er under hele serien den uskyldige, kjekke gud, som er elsket av alle.
* Gudinnen **[[Hel (underverdenens herskerinne)|Hel]]** er ikke så godt likt. Tor og Tyr mener, at hun lukter og generelt er ganske ekkel. Under overflaten er hun dog ensom og savner noen å være sammen med.

## Medvirkende
* Sofie – Laura Buhl
* Jonas – Lukas Thorsteinsson
* Tove – Ann Eleonora Jørgensen
* Asbjørn – Troels Lyby
* Emma – Clara Bahamondes
* Ragnhild – Vigga Bro
* Snifer (hund) – Louis
* Loke – Martin Brygmann
* Odin – Søren Spanning
* Heimdall – Peter Frödin
* Tor – Henrik Noél Olesen
* Balder – Cyron Melville
* Hel – Lotte Andersen
* Idunn – Lene Maria Christensen
* Frøya – Helle Fagralid
* Ty – Bjørn Fjæstad
* Njord – Morten Eisner
* Siv – Bodil Jørgensen
* Trym – Morten Suurballe

## Referanser


## Eksterne lenker
*